paragraph_text: Nakon što je osvojila zlatn medalju u bacanju diska i brončanu medalju u bacanju kugle na Svjetskom prvenstvu mladih u atletici 2005., osvojila je brončanu medalju u bacanju diska na Igrama Commonwealtha 2006. u Melbourneu, u dobi od sedamnaest godina. Na Ljetnoj univerzijadi 2007. je osvojila srebrnu medalju za Australiju. Na Olimpijskim igrama u Pekingu 2008. godine je stigla do finala, a 2009. osvaja zlatnu medalju na Svjetskom prvenstvu u atletici.